Document ID: 31991L0681

NEUVOSTON DIREKTIIVI,
annettu 19 päivänä joulukuuta 1991,
rehuseosten pitämisestä kaupan annetun direktiivin 79/373/ETY muuttamisesta annetun direktiivin 90/44/ETY muuttamisesta (91/681/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
direktiivissä 79/373/ETY(4), sellaisena kuin se on viimeksi muutettuna direktiivillä 90/654/ETY(5), säädetään rehuseosten pitämisestä kaupan yhteisössä,
direktiivillä 90/44/ETY(6) muutetaan huomattavasti voimassa olevia määräyksiä erityisesti rehuseosten päällysmerkintöjen osalta; direktiivillä velvoitetaan jäsenvaltiot saattamaan voimaan uusien määräysten noudattamisen edellyttämät säännökset täsmällisesti 22 päivänä tammikuuta 1992, ja
edellä mainitussa direktiivissä ei ole poikkeuksia ennen 22 päivää tammikuuta 1992 valmistettujen rehuseosten osalta, joita pidetään kaupan kyseisen päivän jälkeen ja joiden päällysmerkintä ei ole uusien määräysten mukainen; kyseinen poisjättäminen olisi korjattava sallimalla vanhojen määräysten mukaisesti ennen 22 päivää tammikuuta 1992 valmistettujen rehuseosten pitäminen kaupan niissä olevin päällysmerkinnöin 31 päivään joulukuuta 1992 asti,
ON ANTANUT TÄMÄN DIREKTIIVIN:
1 artikla
Lisätään direktiivin 90/44/ETY 2 artiklaan alakohta seuraavasti:
"Jäsenvaltioiden on kuitenkin sallittava pitää kaupan kunkin jäsenvaltion voimassa olevien määräysten mukaisesti ennen 22 päivää tammikuuta 1992 valmistettuja rehuseoksia 31 päivään joulukuuta 1992 asti, vaikka ne eivät ole tämän direktiivin säännösten mukaiset."
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 22 päivänä tammikuuta 1992. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä joulukuuta 1991.

Labels: 3
6